Vilayət Rüstəmzadə

Rüstəmzadə Vilayət Məhəmməd oğlu () — şair, tərcüməçi, ədəbiyyatşünas. Azərbaycan Yazıçılar Birliyinin üzvü (1968).

 Həyatı 
1937-ci il avqustun 12-də Gürcüstanın Borçalı rayonunun Bala Muğanlı kəndində anadan olmuşdur. Marneuli Dövlət Pedaqoji Məktəbini, Moskvada M.Qorki adına Ədəbiyyat İnstitutunu (1964) bitirmişdir.

Əmək fəaliyyətinə "Azərnəşr"də tərcüməçi-redaktor kimi başlamışdır. Sonra M.V.Lomonosov adına Moskva Dövlət Universitetinin aspirantı olmuşdur (1968-71). Bir müddət Azərbaycan Mədəniyyət Nazirliyinin aparatında çalışmış, M.F.Axundov adına Pedaqoji Rus dili və Ədəbiyyatı İnstitutunda, Azərbaycan Dövlət Universitetində SSRİ xalqları ədəbiyyatını tədris etmişdir. "Azərbaycan" jurnalında tənqid və ədəbiyyatşünaslıq şöbəsinin, "Azərnəşr"də, "Yazıçı" nəşriyyatında bədii tərcümə redaksiyasının müdiri, Azərbaycanın Xarici Ölkələrlə Dostluq və Mədəni Əlaqələr Cəmiyyətinin orqanı (yeddi dildə nəşr edilən) "Sovet Azərbaycanı" qəzetinin baş redaktoru, "Azərnəşr"də böyük redaktor, Azərbaycan Tərcümə və Mədəni Əlaqələr Mərkəzinin məsul katibi, "Türk dünyası" jurnalının baş redaktorunun birinci müavini, "Amal" qəzetinin baş redaktorunun birinci müavini vəzifələrində işləmişdirNahid Hacızadə, "Ürəyimizdəsən", "Ədalət" qəzeti.- 2011.- 9 aprel.- Səh. 18..

SSRİ xalq artisti İsmayıl Dağıstanlı qayınatasıdır.

 Yaradıcılığı 
İlk mətbu şeiri - "Tut kötüyü" 1956-cı ildə Marneulidə - "Stalin yolu" qəzetində çap olunmuşdur"Azərbaycan yazıçıları" ensiklopedik sorğu kitabı.

 Kitabları 
 "Oxu, bülbülüm, oxu",
 "Qəlbimin gözü ilə" (şeirlər), Bakı: "Yazıçı" 1979. 134 səh. 4000 tiraj
 "Ağlama məhəbbətim, ağlama"

 Tərcümələri 
 Rəsul Həmzətov, "Mənim Dağıstanım" kitabı
 Rəmz Babacan, "Dirilik suyu" poeması

 İstinadlar 

 Ədəbiyyat 
 Zəlimxan Yaqub, "Bizim Vilayətimiz". medenihayat.com saytı
 Yasif Nəsirli, Tək məzar. anl.az saytı və "Ayna" qəzeti. - 2009. - 17 oktyabr. - Səh.15.
 Möhbəddin Səməd, TƏNHA VƏ İŞIQLI ADAM . azyb.net saytı

 Həmçinin bax 
 Azərbaycan şair və yazıçılarının siyahısı

Kateqoriya:Azərbaycanlı şairlər
Kateqoriya:Azərbaycan şairləri
Kateqoriya:Azərbaycanlı tərcüməçilər
Kateqoriya:Azərbaycan tərcüməçiləri
Kateqoriya:Azərbaycanlı ədəbiyyatşünaslar
Kateqoriya:Azərbaycan ədəbiyyatşünasları
Kateqoriya:Azərbaycan Yazıçılar Birliyinin üzvləri
Kateqoriya:Borçalıda doğulanlar